MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 240
Consiliul Local al Municipiului Craiova întrunit în şedinţa ordinară din data de 30.04.2009;

Având în vedere raportul nr.49819/2009 întocmit de Direcţia  Servicii Publice prin care se propune aprobarea Regulamentului serviciului public de alimentare cu energie termică al  municipiului Craiova şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009;  

În conformitate cu prevederile Legii nr.51/2006 privind serviciile comunitare de utilităţi publice, modificată şi completată de Ordonanţa de Urgenţă a Guvernului nr.13/2008, Legii nr.325/2006 a serviciului public de alimentare cu energie termică şi Ordinului Autorităţii Naţionale de reglementare pentru serviciile publice de gospodărire comunală nr.91/2007 pentru aprobarea Regulamentului – cadru al serviciului public de alimentare cu energie termică.
În temeiul art.36, alin.2, lit. d coroborat cu art.6, lit.a, pct.14, art.45, alin.1 şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă  Regulamentul serviciului public de alimentare cu energie termică al   municipiului Craiova, prevăzut în anexa care face parte integrantă din prezenta hotărâre.

Art.2. Primarul Municipiului Craiova, prin aparatul de specialitate: Serviciul Administraţie Publică Locală,  Direcţia Servicii Publice   şi Regia Autonomă de Termoficare Craiova vor aduce la îndeplinire prevederile prezentei hotărâri.   

